Ego Robertus dominus Tanlaii. Notum facio universis presentes litteras inspecturis quod Milo de Lagnia miles et Guillermus frater eius in presentia mea constituti recognoverunt Mariam uxorem domini Stephani de Milise pro remedio anime sue Deo et ecclesie Beate Marie Quintiaci unum sextarium frumenti dedisse et concessisse in elemosinam in molendino de Lagnia quod dicitur de Ladoitz annuatim percipiendum. Ita tamen quod si aliquis heredum supradicte domine dictum sextarium fructmenti vellet rehabere de septem libris Divionensium redimeret illud. In cuius rei testimonium presentes litteras sigilli mei munimine roboravi. Actum anno Domini Mo CCo XXXo nono mense junio.